Document ID: 32003R0337

Komisjoni määrus (EÜ) nr 337/2003,
21. veebruar 2003,
millega peatatakse kahekordse kontrollimise süsteemi kohaldamine teatavate Ukrainast pärinevate tekstiiltoodete suhtes
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 19. detsembri 2000. aasta otsust 2001/33/EÜ Euroopa Ühenduse ja Ukraina vahelise kirjavahetuse teel sõlmitud kokkuleppe allakirjutamise kohta, mis käsitleb 5. mail 1993 parafeeritud Euroopa Majandusühenduse ja Ukraina vahelise tekstiiltoodetega kauplemise lepingu pikendamist ja muutmist, mida on viimati muudetud 15. oktoobril 1999 parafeeritud kirjavahetuse teel sõlmitud kokkuleppega, ning selle ajutist kohaldamist [1] ning eriti selle artiklit 4,
ning arvestades järgmist:
(1) Euroopa Ühenduse ja Ukraina vahelises tekstiiltoodetega kauplemise lepingus, [2] mida on viimati muudetud komisjoni määrusega (EÜ) nr 475/2002 [3] kehtestatud pooltevahelise kokkuleppega, on artikli 2 lõikes 1 sätestatud, et komisjon ja Ukraina peavad vähemalt kuus nädalat enne iga lepinguaasta lõppu konsultatsioone kahekordse kontrollimise säilitamise vajaduse osas III lisas loetletud kategooriate suhtes eesmärgiga peatada võimaluse korral kahekordse kontrollimise kohaldamine.
(2) Oktoobris 2002 peetud konsultatsioonidel arutati, kas on vaja jätkata kahekordse kontrollimise süsteemi kohaldamist teatavate tekstiiltoodete suhtes. Nende konsultatsioonide tulemusena leppisid pooled kokku, et peatavad kahekordse kontrollimise kohaldamise ühe tekstiiltoote suhtes.
(3) Ettevõtjate võimalikult kiireks teavitamiseks käesoleva määrusega kaasnevast hüvest on soovitav selle viivitamatu jõustumine.
(4) Käesoleva määrusega ettenähtud meetmed on kooskõlas tekstiilikomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Euroopa Ühenduse ja Ukraina vahelise tekstiiltoodetega kauplemise lepingu III lisa, milles on määratud koguseliste piiranguteta tooted, mille suhtes kohaldatakse kõnealuse lepingu artikli 2 lõike 1 teises lõigus viidatud kahekordse kontrollimise süsteemi, asendatakse käesoleva määruse lisaga.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 21. veebruar 2003

Labels: 1
15
18